Directorul DSV Argeş a declarat că brânza de la Brădet nu are legătură cu moartea copiilor. Acesta l-a atacat pe ministrul Agriculturii pe care l-a acuzat că s-a grăbit când a anunţat numele producătorului, anunţă Realitatea TV.

"N-au nicio relevanţă aceste produse care au fost făcute la fabrica respectivă cu moartea bebeluşilor. Această fabrică este o fabrică făcută cu fonduri europene, modernă, utilaje moderne şi pot să spun că este una dintre cele mai bune fabrici de la noi din judet. Tot laptele care intră în fermă este lapte pasteurizat care se face la 85 de grade, 90 de grad", a spus Daniel Lupu, director DSVSA Argeş.



